AVASTUSRETKED JUMALA SÕNAS
Tere, olen Rory Kaye.
Täna lõpetame 6-osalise teema "Avastades Jumala Sõna".
Jumala Sõna on Piibel, kuid samas ka Jeesus ise.
Ta on sõna, mis sai lihaks.
Johannese evangeeliumis öeldakse,
et Sõna sai lihaks ja elas inimeste keskel
ja me nägime tema, Jumala ainusündinud Poja kirkust.
"Sest nõnda on Jumal maailma armastanud,
et ta oma ainusündinud Poja on andnud, et ükski,
kes temasse usub, ei hukkuks, vaid et tal oleks igavene elu."
Kahjuks need inimesed, kes ei tunne Jumalat,
hukkuvad ega oma igavest elu.
Teeme omaltpoolt kõike, et igaüks kuuleks Jumala Sõna.
Sinul on võimalus anda oma panus, et Jeesuse käsk minna kogu maailma,
et rahvad kuuleksid evangeeliumi, saaks täidetud.
Tõsi, võid seda teha palvetades.
Samuti võid seda täita,
kui toetad misjoniorganisatsioone või Jumala Sõna kuulutajaid.
Jumalal on igaühe jaoks plaan,
et räägiksime oma perele ja inimestele, kellega kohtume.
Oleme loodud Jumala poolt, et jõuda nendeni.
Võid arvata, et ei suuda seda teha
ega oma halli aimugi, kuidas ja kust alustada.
Jumal ütleb sulle: "Sa ei ole üksi."
Küsi Temalt tarkust ning Ta annab sulle.
Jumala sooviks on sind aidata
ning õpetada sind näitama armastust teistele
ja näitama, milline armastus on usklike vahel,
et see paneks nad huvituma sinu usust.
Nad tunneksid huvi selle rahu ja rõõmu osas.
1. Peetruse 3:15 öeldakse,
et kui inimesed küsivad meilt meie usu kohta,
siis Jumal soovib, et oleksime valmis rääkima neile arukalt ja lugupidavalt.
Mul on olnud võimalus rajada juutidele kogudusi
mitmetes maades, sh kolmes islamiriigis.
Sõna "moslem" tähendab "Jumalale pühendunud või alistunud".
Meil on kristlastena moslemitele parim uudis.
Hea uudis on järgmine:
Jumal tahab sind täita oma Püha Vaimuga
ning Tema Vaimu kaudu sind lohutada, aidata ja muuta.
Ta tahab, et õpiksid Jumala tahet tundma ja tegema.
Jeesus on põhjus, miks võime saada täis Püha Vaimu.
Jeesus oli esmalt täis Püha Vaimu
ning täitis kõike, mida Jumal käskis tal teha
ja lõpuks Ta suri ristil, et võiksime saada patud andeks.
Selle tõttu võime meiegi täituda Püha Vaimuga,
saada oma patud andeks ja muutuda uueks looduks Jumalas.
Kui tahad tõeliselt pühenduda ja alistuda Jumalale,
siis parim viis selleks on uskuda Jeesusesse,
keda sina pead prohvetiks või moslemid peavad prohvetiks.
Usu Tema sõnu, kui Ta ütles, et Tema on tee, tõde ja elu.
Ükski ei saa minna Isa juurde muidu kui minu kaudu.
Tema sõnul võime me olla täidetud Jumala Vaimuga
ning saada Jumala poegadeks ja tütardeks.
Tema on kogu loodu esmasündinu.
Seda rääkides kutsume neid saama osa sellest uuest loodust.
Göteborgis on pooleteist aastaga tulnud usule 115 endist moslemit.
Usbekistanis on tulnud usule ligi 300 endist moslemit.
Jumal teeb üle maailma moslemite ja juutide keskel tööd.
Mina olen juudi päritolu iisraellane.
Jumala juurde ei vii peale Jeesuse ehk Messia ühtki teist teed.
Jumal on ustav.
Tavaliselt ütlen juutidele järgnevat.
Jumal armastab teid.
Tema tahe pole, et me hukkuks või peaksime kogema,
mis toimus Hitleri ja muul ajal ajaloos.
Kui me ei tunne Teda, me ei tea, kuidas vaenlast siduda,
panna temale vastu ning kuidas kurjust peatada.
Kahjuks kehtib see ka kristlaste puhul.
Nii paljud ei teadnud, kuidas kurjust paljastada
ning hävitada, kui ka Hitler tõusis esile.
Jumal ei taha, et juudid hukkuksid sel viisil.
Ta tahab, et tunneksime Teda.
Kui me tunneme Teda,
siis võime palvetada ning Jumal teeb imesid.
Olen kohanud sadu inimesi, kellel on üleloomulikke lugusid,
kuidas Jumal nad päästis, kui nad panid oma lootuse Temale.
Kahjuks paljud hukkuvad.
Mispärast?
Jumal ütles juutidele, et kui vähegi võimalik,
pöörduksid nad tagasi Iisraeli, sest see oleks nende rahukants.
Peaksime alistama end Jumalale ja Ta oleks meie kaitseks.
Enne teist maailmasõda
kolisid nii paljud Iisraeli, kui mitmed otsustasid
jääda võõrale maale, sest see oli turvaline ja mugav.
Neid hoiatati, kuid ühtäkki tuli see kohutav holokaust.
Jumal ei taha, et me hukkuks.
Ta soovib, et me pöörduksime Tema poole
ja võtaksime vastu elu ning muutuksime Tema abil.
Mul on olnud eesõigus rääkida evangeeliumit
holokaustiohvritele endises NSVL-is.
Enne kui hakkasin rääkima, jutustas ühingu juht Eleanor oma loo.
Tema südames oli nii palju kibedust ja häbi,
et ta oli jäänud ellu, kuigi kõik teised olid hukkunud,
et ta ei julgenud isegi Jumala poole pöörduda.
Aitasin sõbraga teda Jumalani,
ristisime ta Püha Vaimuga ning ta süda sai terveks.
Ta süda sai nii vabaks, et ta läks Saksamaale
rääkima evangeeliumist ning Jumala armastusest.
Miks ma sellest räägin?
Meil on võimalus mõjutada tuhandeid inimesi,
kui Jumal paneb me südamesse selle soovi.
See on minugi südames.
Kui tulin usule, pani Jumal mu südamesse soovi
kuulutada holokaustiohvritele, päästa lapsi inimkaubandusest
ning viia evangeelium maailma pimedaimatesse paikadesse.
Kiri filiplastele 2:13: "Sest Jumal on see,
kes teis tegutseb, et te tahate ja toimite tema hea nõu kohaselt."
Võrratu.
Loen uuesti: "Sest Jumal on see,
kes teis tegutseb, et te tahate ja toimite tema hea nõu kohaselt."
Seega Püha Vaim meis annab meile tahte
ja soovi igatseda asju, mis on Jumala tahte järgi.
Igaühele meist on antud kindlad ülesanded.
Mainisin seda selle saate sissejuhatuses.
Loen teile Efeslaste 2:10, kus apostel Paulus kirjutab:
"Sest meie oleme tema teos, Kristuses Jeesuses
loodud heade tegude tegemiseks, nii nagu Jumal
on juba enne meile seadnud, et me teeksime seda."
Me ei saa päästetud oma tegude kaudu
vaid üksnes selle kaudu, mida Kristus tegi ristil olles.
Siiski on head teod,
mida Jumal tahab, et teeksime, mis on Tema südames.
Jeesus, Jumala Sõna, tahab kirjutada me südamesse,
et anda meile pühad soovid, et võiksime teha Tema tahet.
Kui sa teed seda, siis võid mõjutada tuhandeid inimesi.
See saab alguse ühest inimesest.
Eleanor oli minu elus esimene holokausti üleelanu.
Kui tema tuli usule
ja ta süda sai tervendatud, tutvustas ta meid kui inimesi,
kes aitasid tal saada vabaks, terveks ja tulla usule.
Pärast seda saime ka teistele kuulutada evangeeliumi.
Jumal on mulle õpetanud Eleanori ja minu vaimse isa Risto Santala läbi,
kes läks eelmisel aastal Issanda juurde:
"Esmalt ära kuuluta, vaid laula."
Peame olema targad, kuidas iga inimeseni jõuda.
Kui räägin holokaustiohvritele,
siis kõigepealt laulan ning pärast seda jutlustan.
Tahan laulda teile laulu, millest rääkisin eelmises saates.
Rääkisin, kuidas Jumal andis mulle selle India laulu.
Mitmed inimesed aitavad selle loo salvestamisega.
Erinevad prohvetid toovad inimesi Jumala juurde
ja päästavad lapsi, kes on inimkaubanduses
sageli inimröövi tagajärjel, sh töö orbudega.
Mul on olnud eesõigus töötada Indias dr Jacob Marineniga,
et päästa tänavalapsi ning korraldada teisi aktsioone.
Selle laulu nimi on "Namaskar - laul Indiale".
Namaskar on tervitusviis Indias,
millega väljendatakse austust, et oled loodud Jumala näo järgi.
Loen teile selle laulu.
Namaskar - viis, kuidas inimesed sind tervitavad.
See tähendab, et austan, milliseks Jumal on sind loonud.
See on tõsi, oleme Tema kuju järgi loodud.
Ta on kogu maailma Looja - kõikide inglite ja inimeste.
Ta on Kõikväeline, kuid läbinisti armastus.
Kõrgeks kiidetud kõiges, mida Ta teeb ja ütleb.
Jumal tahab, et tunneksime Teda ning muutuksime Tema sarnaseks.
Ilma Tema Vaimuta meis, me eksime, teeme pattu.
Kas oled palunud Jumalalt andestust,
öelnud: Jumal, annan oma elu sulle?
Kui nii, oled teel Taevasse.
Jumala Vaim tuleb sinusse.
Laulan teile mõned read.
Jumal armastab sind
Tahab su hinge puhastada
Võtta kogu su valu, patu ja häbi
Ta tahab sind tervendada, vabastada ning teha terveks
Ta saatis osa endast, et olla üks meist
Jumala loodu esmasündinu
Isegi Tema nimi Jeshua tähendab päästet
Tema nimi on Jeesus
Ta sai üheks meist
Halleluuja.
Jeesus suri ristil, maksis me pattude eest
ning tõusis surnust Jumala Vaimu abil.
Kas oled palunud Temalt andestust,
öelnud: Jumal, annan oma elu sulle?
Kui nii, oled teel Taevasse.
Jumala Vaim tuleb sinusse.
Jumal näeb sinu otsuseid.
Palun, ära jää maha.
Ta tahab olla sinu isa kuni aegade lõpuni.
Palun, usalda Jumalat, kes on armastus.
Saa puhastatud kogu patust, täitu Püha Vaimuga ja sünni uuesti.
Kas palusid Jumalalt andestust ning võtsid vastu Püha Vaimu?
Kui nii, oled teel Taevasse
Jumal muudab sind
Loen teile veel Jumala Sõna.
Kui teil on Piibel, vaatame üht kolmest kohast,
kus Jeesus räägib suurest misjonikäsust.
See käsk on kõikidele jüngritele,
mitte vaid evangelistidele või apostlitele.
Jeesus andis käsu, et teeksime jüngreid
ning õpetaksime neile kõike, mida Jumal neile õpetas.
Selle hulka kuulub jüngrite tegemise.
Mul on olnud võimalus võtta osa maailmas olevatest ärkamistest.
Üks neist levib hetkel Indias.
Niivõrd liigutav on näha,
kuidas tuhanded inimesed annavad oma elu Jumalale.
Vahel me ei tea, mida teha, kui läheme uude külla.
Tavaliselt küsime inimestelt,
kas seal on mõnda haiget, kes pole siiani abi saanud.
Palvetame haige pärast Jeesuse nimel,
kuna Jeesus on seesama eile, täna ja igavesti.
Hea uudis on seejuures, et Jumal tervendab
ka täna haiged seetõttu, mida Kristus tegi ristil.
Pärast seda on nad huvitatud kuulma evangeeliumit.
Me ei taha juhtida ainult üksikisikuid vaid terveid peresid usule.
Kui keegi tuleb usule, palume tal tuua ka kogu pere.
Selline on viis, kuidas võid mõjutada paljusid inimesi korraga.
Mõtle minuga kaasa.
Jumal tahab, et oleksime juhitud Püha Vaimu poolt.
Jumal tahab, te teaksime,
millised teod on Ta meile igaks päevaks valmistanud.
Saades tarkust ning olles kuulekas ja ustav Jumalale,
osutume end leidmast Tema täieliku plaani.
Ma ei tee sellest kellelegi käsku, kuid mõtle minuga kaasa.
Kui räägiksid oma usust kolmele inimesele päevas.
Näiteks ütled neile:
"Jumal õnnistagu sind. Ta armastab sind."
Kui jätaksid ühe päeva nädalas vahele,
siis aasta lõikes jõuaksid tuhande või enama inimeseni.
Kui sinu kodu- või palvegrupis on paar teist sõpra,
kes ütlevad inimestele sama asja, siis see väike palvegrupp
räägiks aastas u 10 000 inimesele, et Jumal armastab neid.
Hea on seejuures teada,
et kuna Jumal lõi meid, siis aitab Ta meil rohkemat rääkida.
Sellest rääkis ka eelmine saade.
Tahan rääkida ühe loo, kui olin Silja Line'i laeval.
Eelmises saates rääkisin,
kuidas tahtsin laeval laulda ja jutlustada.
Enne selle tegemist pidin küsima kaptenilt luba,
et saaksime teatada meie esinemisest restoranis.
Tol hetkel kapten puhkas
ja ta asendajaks oli purser, kes oli tõeliselt suur mees.
Ma pole ka väike, kuid ta oli tõeliselt kogukas.
Ehe meremees, kellel oli tähelepanuväärne käevõru.
Küsisime, kas võiksime
edastada teadaande varajase jõuluprogrammi osas.
See juhtus novembris, kuid püüdsin leida põhjust teateks.
Küsisin, kas võime rääkida varajasest jõuluprogrammist,
kus anname inimestele nende elu parima kingi tasuta,
kuna selle on kinni maksnud väga rikas investor.
Mees küsis naerdes: "Ah, te olete siis usklikud.
Mina eelistan moslemeid,
sest kui keegi varastab, lõigatakse tema käsi või jalg otsast."
Püha Vaim andis mulle mõtte küsida temalt:
"Kas sul on olnud kunagi ebapuhtaid mõtteid naiste suhtes?"
Ta ütles, et pidevalt.
Küsisime, kas peaksime seetõttu ta pea maha lõikama.
Ta jäi väga vaikseks
ja andis meile mikrofoni ning edastasime teate.
Muidugi me ei tahtnud ta pead otsast lõigata.
Jumal andis mulle selle idee, mis puudutas teda,
et tal oleks võimalus kuulata, mida tahtsime edasi öelda.
Laulsime ja jutlustasime ning paljud kuulsid evangeeliumi.
Indias olles palvetasin Jumala poole,
kuidas jõuda 100 000 indialaseni, et nad võiksid tulla usule.
Ühtäkki tundsin südames, et Jumal tahab, et teeksin laulu.
Mõni saade tagasi rääkisin sellest.
Õigemini eelmises saates rääkisin,
kuidas hüüdsin, et keegi kirjutaks laulu India jaoks.
Kogesin, kuidas Püha Vaim küsis: "Kas võin sulle anda selle laulu?"
Nõustusin.
Kas kirjutaksid laulu Indiale, mida õnnistaksin? - Jah.
Kirjutasin laulu ja paari päeva pärast
läksin lennujaama, et sõita Kochisse Lõuna-Indias.
Mind võõrustav India pastor ütles: "Näen, et ostsid soodsa pileti,
kuid see tuleb vahetada äriklassiks, sest oled istme jaoks liiga suur."
Vahetasime pileti ümber.
Mina ei olnud algatajaks, vaid India pastor,
kelle abil oli minul Jumala poolt määratud kohtumine.
Ajal, mil ootasin äriklassis, olid kõik mehed niivõrd põnevil.
Isegi linnapea hüüdis: "Yesudas on siin!"
Selgus, et Yesudas,
mis tähendab tõlkes Jeesuse teenrit, on üks kuulus India laulja,
kes oli tol hetkel riigi ajaloos enim albumeid müünud artist.
Kui ta tuli sinna, palusin Jumalalt tarkust
ning Jumal julgustas mind, et oleksin julge.
Kui ta tuli sinna, tegin nalja: "Kuulsin, et oskad laulda."
Öeldu pani ta naerma.
Pakkusin, et laulaksime üksteisele.
Ta oli nõus.
Laulsin talle heebrea keeles "Püha, püha, püha"
ja tema esitas hindi keeles laulu "Jeesuse armastus".
Tunni aja pärast olime lennukis ja ta tuli oma naise kõrvalt minu juurde
ning küsis, kas ta võib minu kõrvale istuda ja nõustusin.
Ta küsis näitlejalt minu kõrval,
kellele rääkisin evangeeliumit ja tuli välja, et ta oli juba usus,
kas ta võib tema kohale istuda ning ta loovutas meeleldi oma koha.
Ta istus minu kõrvale ning andis oma elu Jeesusele.
Pean varsti tagasi minema ning teda edasi toetama.
Ta pakkus, et salvestaksime laulu,
mida esitasin teile eelmisel korral, üheksas India levinumas keeles.
Inglise keeles samuti.
Selle tulu kasutatakse,
et aidata orbe ning kuulutada evangeeliumit.
Olen niivõrd puudutatud, kui Jumala plaanitud kohtumistes.
Räägin teile ühest Jumala plaanitud kohtumisest minu elus
ning siis tahan rääkida, kuidas leiad Jumala plaani sulle.
Mis on need Jumala ette plaanitud teod?
Elan Rootsis ja olen abielus Rootsi naisega.
Meil on kuus last.
Käin igal aastal kuu aega Iisraelis, kus elab ka mu vanim tütar.
Kui ma olen Iisraelis,
tunnen ma end kodus, kuna tunnen kutset Iisraeli,
kuid praegusel hetkel olen kutsutud Skandinaaviasse.
Rootsis on üks tõeliselt hea ütlus: "förberedda gärningar".
Seda kirjeldatakse ka Filipi 2:10, mis on kui ette seatud teod.
Jumalal on meile parim plaan igaks päevaks.
Meid ei mõisteta hukka,
kui me ei taba seda, kuid me suudame mõista.
Jumal tahab, et uuriksime,
mis on Tema tahe igaks päevaks ning teeksime seda.
Olin Kesk-Aasias ja tahtsin kuulutada evangeeliumit.
Pärast jutlustamist umbes 900 juudile
kolmes sünagoogis ja kultuurikeskuses,
ei teadnud ma, kuidas jõuda teiste 50 000 inimeseni.
Kui sul pole tarkust jõuda inimesteni sinu südames,
siis Jumal ütleb sinule ja teistele kümnetele tuhandetele:
"Mina tahan anda sulle tarkust.
Küsi minult ja ära kahtle, sest ma annan seda sulle."
Küsisin Jumalalt tarkust ning teadsin, mida pean tegema.
Pidin minema telekanalisse.
Läksin ainsasse telejaama kogu Kesk-Aasias.
See juhtus 19 aasta eest.
Seal oli üks kanal 105 mln inimesele.
Tal olid väikesed tütarkanalid, kuid see oli peamine telejaam.
See levis Kasahstani,
Usbekistani, Tadžikistani, Türkmenistani ja Kirgiisiasse.
See asus Taškentis, Usbekistanis, mis oli NSVL-i neljas suurim linn.
Läksin stuudiosse ja tol hetkel oli 80 inimest juba järjekorras.
Küsisin Jumalalt taas tarkust.
Hakkasin inimestest mööduma
ja vabandama vene, inglise ja soome keeles.
Ette jõudes ütlesin: "Mul pole lepitud kokkusaamist,
kuid pean erakorraliselt kohtuma kanali presidendiga.
Kui teda pole, siis sooviksin kohtuda tähtsuselt järgmise isikuga."
Veider sõnu, mida Jumal andis, kuid kogesin, et pean seda ütlema.
Ütlesin, et lähen ootan taga, sest minu need 80 inimest
olid mind lahkelt valmis laskma hetkeks ette.
Istusin taha ja 2 min jooksul jooksid minu juurde kaks naist,
kes vabandasid soome ja vene keeles ning ütlesid,
et kanali presidenti pole kohal, kuid kas kohtuksin asepresidendiga.
Ütlesin, et see on vastuvõetav.
Rootsi pastor minu kõrval puhkes naerma.
Ütlesin, et ta palvetaks Vaimus ja sammusin kontori poole.
Pikka lugu lühidalt öeldes,
siis andis Püha Vaim mulle infot, mida vaid Jumal saaks teada.
Ta näitas, kuidas kogu Kesk-Aasia programmi vastutav juht
oli seesama asepresident, kellega mul oli kokkusaamine.
Tal oli olnud 10 päeva vältel
salajased kokkusaamised Usbekistani presidendiga.
See oli teadmisesõna, mida Jumal mulle andis.
Kui rääkisin seda talle, siis ütlesin, et Jumal näitas mulle,
et tal on nimekiri mitme punktiga, kuid esimesel kohal
on oht äärmusliku islami levikus Kesk-Aasias.
Ta küsis, kuidas ma seda tean,
kuna seda infot ei oma isegi tema turvaülem.
Ütlesin, et ta on sellest kümne päeva vältel rääkinud
ja ta kinnitas, et see oli nii ning küsis, kas olen prohvet.
Küsisin Jumalalt tarkust, mida sellele vastata
ning Jumal andis mulle tarkusesõna:
"Küsimus pole selles, kuid mul on sõnum Kesk-Aasiale."
See sõnum on järgnev:
"See pole Jumala tahe sinule,
et otsiksite muud teed Temani, kui see, mille Tema on valmistanud.
Te ei saa Jumalale lähemale, kui seote end fundamentalismiga
vaid üksnes Püha Vaimuga - sellesama Vaimuga täitudes,
kes oli Jeesuses, keda peate prohvetiks.
Tema läbi saate mõista ja rääkida Jumala tahet,
tervendada kõik haiged, vabastada inimesi deemonitest,
julgustada inimesi ning rääkida Jumala Sõna tõest ja armastusest.
Selle saate nimi on "Avastusretked Jumala Sõnas".
Osa Jumala Sõna avastamisest
on uurida Jeesuse olemust ning Tema pääste sügavust
Ütlesin talle: "Jumal ütleb:
Ainus viis moslemitele pühendada end rohkem Jumalale
on paluda andestust enda pattudest, võtta vastu see andestus,
täituda Jumala Püha Vaimuga, uskudes, mida Kristus tegi ristil."
Ta küsis, kas võiksin seda rääkida kl 18 uudistes.
Palusin taas Jumalalt tarkust.
Mõtlesin, et kui olen uudistes,
siis ei mõista keegi seda 1-minutilist klippi,
meetõttu küsisin neilt 5-minutilist saadet.
Nad andsid 15 minutit eetriaega ühes kanali tuntuimas saates.
Hiljem kuulsin juudi kogukonnalt, et pea kõik juudid vaatasid seda.
Jõudsin seega 50 000 inimeseni.
Peale selle vaatasid saadet ka 50 mln tavamoslemit.
Hiljem seda vaadatavust kinnitati,
kui keegi loendas levi vastuvõtjate arvu.
Seda saadet näidati mitmel korral.
Ma ei teadnud saateski, kuidas evangeeliumi levitada,
mistõttu palusin Jumalalt tarkust.
Ta juhtis mind keeltes laulma ning seda tõlgitsema.
Ma tegin seda.
See kõlas järgnevalt.
Veidi Usbekistani stiil.
Peale seda tuli tõlgendus.
"Ma olen Jumal, kes teid lõi.
Mina olen armastus ja lõin teid olema täidetud Oma Vaimuga.
Võite võtta vastu minu Vaimu,
kui usute sellesse, kelle saatsin teie eest ristil surema,
et võiksite saada kõik oma patud andeks.
Seega usaldage Jumala Sõna
ning usaldage Jumala Sõna, kes sai lihaks - Jeesusesse.
Jumal ütleb:
"Kui usaldad Teda täielikult, täidab Jumal sind Püha Vaimuga."
Selle läbi võid olla täidetud Jumala armastusega,
et olla need naised ja mehed, kelleks mina olen teid loonud.
Pärast seda oli stuudio vaikne ning mõned neist nutsid.
Nad ütlesid, et tegemist oli kõige pühama traditsiooniga.
Nad nimetasid seda acapelloks -
võimas laul elu põhjapanevatest väärtustest.
Nende sõnul oli see nende elu võimsaim püha laul.
Ma justkui komistasin sellele võimalusele,
sest olen kui laps, kes kuulub Kõikvõimsale Jumalale.
Kas võin sinu eest palvetada, et jõuaksid iga päev 3-4 inimeseni
või kui mitmeni Püha Vaim sind juhib, et saaksid julgustada sõpru
sinu palve- või kodugrupis tegema sedasama?
Võid seda teha ka tasuta arvutikursustel,
kus tutvud inimestega ja pärast rääkida neile evangeeliumi.
Võid seda teha näiteks ka tasuta kitarritundide kaudu,
otseselt evangeeliumi kuulutades või öeldes inimestele:
"Jumal õnnistagu sind, Ta armastab sind."
Jõuame inimesteni Jumala Sõna ja armastusega.
Las ma palvetan sinu eest.
Isa, tänan sind nii väga nende saadete eest.
Mõned on vaadanud kõiki, teised mõningaid osasid.
Tänan Sind, Isa, et oled armastus ja Jeesus, et said üheks meist.
Kui sa surid ristil, avasid tee,
et võiksime saada Püha Vaimu ning elada igavesti.
Jumal, tänan, et täidad meid Enda ligioluga ülistuses,
kui pöördume sinu poole usus.
Anna meile julgus
rääkida sellest teistele Jeesuse nimel, aamen.
Jumal õnnistagu sind.
Tänan, et vaatasite neid saateid, kus uurisime koos Jumala Sõna.
Jumal õnnistagu sind.
Tõlge: Mailis Mägi